# Berislavići

### Izvor: Wikipedija

## [uredi] Berislavići Grabarski ili Doborski

Feudalci iz Slavonije, nazvani po svome posjedu Grabarje, vjerojatno potomci bosanskog bana Borića. Od obitelji se prvi spominje Berislav od Dubovika (1250.) U 15. stoljeću već vrše važne političke uloge u Hrvatskoj. Prvi istaknuti član porodice je Benedikt (oko 1450.-1464.). Njegov sin Martin prvi se počinje nazivati Berislavićem. Ostali poznatiji članovi: Ivaniš, srpski despot od 1504., jajački ban (?-1517.), branio Jajce od Turaka 1494.-1495. i 1500.-1501., posljednji potomak Berislavića Grabarskih. Naslijedio na despotskom položaju oca Ivaniša. Najprije pristao sa slavonskim plemićima uz Zapolju, a poslije uz Ferdinanda. Neko vrijeme četovao u turskoj službi po Slavoniji; zbog tamošnjih posjeda sukobio se s bosanskim sandžak-begom i u sukobu poginuo.

## [uredi] Berislavići Trogirski

Nazvani po rodnom mjestu hrvatskog bana Petra Berislavića. Njihova rodbinska veza s Berislavićima Grabarskim nije razjašnjena. Od članova te grane Berislavića ističu se jajački ban Bartol (oko polovice XV. stoljeća-1522.) i hrvatski ban Petar Berislavić.

## [uredi] Berislavići Vrhički ili Malomlački

Feudalci, spominju se od 1435. (Wok Berislavich de genere Ciprianorum). Stjepan ˝Beryzlawich de Vrhreka˝ u službi kralja Matijaša Korvina i njegova sina Ivaniša, posljednji put se spominje 1509. Stjepanov sin Juraj nosi predikat Malomlački po imanju Maloj Mlaci. Franjo Aleksandar, kapetan Petra Zrinskog, sudjelovao je u zrinsko-frankopanskoj uroti.

Dobavljeno iz "http://hr.wikipedia.org../../../b/e/r/Berislavi%C4%87i.html"

Kategorije: Potrebna razdvojba | Prezimena | Povijest Hrvatske 1102.-1527.

##### Views

- Članak
- Razgovor
- Trenutna inačica

##### Traži